laion/Wikipedia-Exotic huggingface dataset:
Mustamäe suusahüppetorn

Mustamäe suusahüppetorn on Nõmmele 1962. aastal ehitatud HS60 suurusega suusahüppemägi ehk trampliin. HS 60 K-punkt: 50 m Üldine rekord: 59,0 m (Kristjan Ilves, 13. märts 2010) Naiste rekord: 55,0 m (Triinu Hausenberg, 21. oktoober 2017) Esimesed suusahüpperajatised kerkisid Mustamäe nõlvale juba 1930. aastatel. 1941. aastal valminud K30-trampliini rajamise initsiaator oli tolleaegne Tallinna linna kommunaalmajanduse osakonna juhataja Johannes Hint. 1961. aastal ehitati vanema puidust suusahüppetorni asemele uus ja suurem, sest vanem oli hakanud lagunema. Enne uue suusahüppetorni ehitamist õhiti vanem torn, mille puitu kasutati Nõmmel küttematerjalina. Uue hüppemäe rajamise eestvõtjad olid Aleksi Ilves, Raimond Mürk ja Uno Kajak. Hüppemägede kompleksi rajati hiljem ka K25-, K18- ja K10-trampliin, mis võimaldasid ette valmistada eri vanuseklasside suusahüppajaid ja kahevõistlejaid. Sellel hüppemäel on harjutanud teiste seas Allar Levandi, Peep Heinloo, Tambet Pikkor, Roomet Pikkor, Rauno Pikkor ja Jens Salumäe. Sobiva lumikatte olemasolul sai talvisel ajal nõlval harrastada mäesuusatamist ja kelgutamist. Alates 2008. aasta talvest tegutseb Vana-Mustamäe suusahüppetrampliini jalamil Nõmme Seikluspargi vabaajakeskus Nõmme lumepark. Lisaks praegusele K50-tornile on säilinud ka K25-, K18- ja K10-hüppemägi. Viimastel aastatel on keskuse eestvõttel renoveeritud noorsportlastele hädavajalikud K25 ja K18 hüppemäed, viimati remonditi maandumisnõlva . Suure hüppemäe projektis oli ehitamiseks ette nähtud silikaatkivi Mark 200. Sellist "kõrge margiga" kivi toodeti sel ajal üldiselt vähe, tavaliselt olid kasutuses M150 ja M100. Sageli hakkavad kivimüürid 15- või 20-aastaselt pragunema, kuid suusahüppemäe müüridesse ei ole 50 aastaga tekkinud ühtegi pragu. Müüritis on armeeritud ning igas nurgas on kaheksa 20 mm läbimõõduga varrast . Nõmme lumepark Oita Spordikompleks Leho Lõhmus. Jalutaja teejuht – Nõmme, Solnessi Arhitektuurikirjastus, 2007, 139 lk, ISBN 9771736486017 skisprungschanzen.com: Ski Jumps » Estonia » Tallinn Mustamäe hüppetorn, Nõmme Spordikeskuse veebileht Unistused ja tänapäev – tee tulevikku.[alaline kõdulink]. Nõmme Spordikeskuse veebileht Peet Samarütel. Kiviehitis mis paistab kaugele, Nõmme Sõnumid, 3. veebruar 2011 Mustamäe Hüppetorn - Nõmme Spordikeskus
Taani kultuurikaanon

Kultuurikaanon (taani keeles Kulturkanonen) on nimekiri 108 teosest, mis on kuulutatud Taani rahvuskultuuri pärandis eriti olulisteks. Need kuuluvad kaheksasse kategooriasse: arhitektuur, kujutav kunst, disain, film, kirjandus, muusika, näitekunst ja laste kaanon. Idee algatas Taani kultuuriminister Brian Mikkelsen 2004. aastal. Tema eestvedamisel loodi seitse 35-liikmelist komisjoni, kelle ülesandeks oli välja valida kõige olulisemad kultuuriobjektid ja -teosed. Lõplik nimekiri avalikustati 24. jaanuaril 2006. Teosed lüürikast Klassika suurteosed: Laulud: Igihaljad laulud: Kultuurikaanoni koduleht
Häälinurme tänav

Häälinurme tänav on tänav Rae vallas Peetri alevikus. Tänav saab alguse Vana-Tartu maanteelt, ristub Kungla teega ja lõpeb Kuldala teel, olles ligikaudu 590 meetrit pikk (koos keskel asuva nimetu ringikujulise osaga ja endise Häälinurme (Nurme) taluni viiva nimetu tupikuga kokku 930 meetrit). Häälinurme tänav on eraomanduses, kuuludes sama tänava majaomanike moodustatud Häälinurme Arenduse MTÜ-le. Seetõttu ei ole ta avatud avalikule liiklusele. Tänava keskel asub väike looduslik kaasik – Häälinurme park –, kuhu Häälinurme Arenduse MTÜ on rajanud rannavõrkpalliplatsi; plaanitud on rajada ka väike puhkeala. Kõigi Häälinurme tänava äärsete kinnistuteni on veetud tsentraalne vee- ja kanalisatsioonivõrk, samuti valguskaabliühendus. Tänava nimi tuleneb ajaloolise Häälinurme talu nimest (nõukogude-aegsetel maakaartidel näidatud kui Helinurme talu; tänapäeval Maa-ameti registris kajastatud Nurme lähiaadressi nime all), mille endistele maadele tänav 2004. aastal rajati. Esialgu oli tegu kruusateega, 2007. aastal tänav asfalteeriti ja paigaldati tänavavalgustus. Häälinurme tänava algus 2003. a. Häälinurme tänav 2003. a. Häälinurme ring 2003. a. Häälinurme ring 2003. a. Häälinurme ring 2004. a. Maja ehitus Häälinurme ringil 2004. a. Häälinurme tänava lõpp 2005. a. Häälinurme tänav 2005. a. Häälinurme ring 2005. a. Häälinurme tänava lõpp 2006. a. Häälinurme tänav 2008. a. Häälinurme ring 2010. a. Häälinurme ring 2011. a.
Häälinurme park

Häälinurme park on väike looduslik kaasik Rae vallas Peetri alevikus Häälinurme tänaval. Park (pindalaga pisut üle 3000 m2) on eraomanduses ega kuulu keskkonnaregistri nimistusse. Häälinurme Arenduse MTÜ on sinna kohalike elanike jaoks rajanud rannavõrkpalliplatsi, plaanitud on rajada ka väike puhkeala. Häälinurme pargi võrkpalliplats Häälinurme park talvel
Fort Yukon

Fort Yukon on linn USA-s Alaska osariigis Yukon-Koyukuki rahvaloenduspiirkonnas (Yukon-Koyukuk Census Area). Fort Yukonis on mõõdetud Alaska kõrgeim temperatuur, kui 27. juunil 1915 oli seal 38 °C. Linn asub 13 kilomeetri kaugusel põhjapolaarjoonest põhjas, Yukoni ja Porcupine'i jõe liitumiskohas. 2016 U.S. Gazetteer Files
Hole Patrol

"Hole Patrol" on Ameerika Ühendriikide ansambli Steel Panther debüütalbum. Album on ilmunud 2003. aastal Metal Shopi nime all ja 2005. aastal Metal Skooli poolt. Lood "Hell's on Fire", "Fat Girl (Thar She Blows)" ja "Stripper Girl" albumilt salvestati hiljem stuudios uuesti bändi albumi "Feel the Steel" jaoks. Laulule "Fat Girl (Thar She Blows)" tehti ka muusikavideo, mis ilmus DVD peal 2005. aastal. Satan's Intro Big Boobs Is It Hot In Here? Hell's On Fire Fat Girl (Thar She Blows) Michael Falls In Love Stripper Girl Ginger Pusses Out (2005. aasta versioonil kannab nime "Lexxi Pusses Out") Metal Shop (9. lugu 2005. aasta versioonil Cleveland Roxx (9. loo asendus 2005. aasta versioonil - Ian Hunter'i kaver) Michael Starr (2003. aasta versioonil nimega Michael Diamond) – laul Satchel (2003. aasta versioonil nimega Rikki Ratchet ) – kitarr Lexxi Foxxx (2003. aasta versioonil nimega Ginger Roxxx) – basskitarr Stix Zadinia (2003. aasta versioonil nimega Armondo Lbs) – trummid
Eagle'i maakond

Eagle'i maakond (Eagle County) on maakond USA-s Colorado osariigis. Geograafilised koordinaadid on 39°62' N, 106°70' W. Maakonna halduskeskus on Eagle. Maakonna pindala on 4 382 km². Veepindala on 10 km². Elanike arv oli 2010. aasta rahvaloenduse järgi 52 197. Aastal 2000 oli elanike arv 41 659. 2014. aasta Journal of the American Medical Association ajakirja uuringu kohaselt oli Eagle'i maakond USA kolmanda kõige kõrgeima elueaga maakond - 85.94 aastat; meestel 84.4 ja naistel 87.6 aastat. Maakonna kaks naabermaakonda - Summiti ja Pitkini maakonnad olid samas uuringus esimesel ja teisel kohal. Grandi maakond (kirdes) Summiti maakond (idas) Lake'i maakond (lõunas) Pitkini maakond (kagus) Garfieldi maakond (läänes) Routti maakond (loodes) Maakond loodi 1883. aastal. Maakond piirnes ka Utah'ga, kuid maakonna lääneterritooriumitest said Rio Blanco ja Garfieldi maakonna osa. Avon Basalt Eagle Eagle-Vail Edwards El Jebel Gypsum Minturn Red Cliff Vail Gilman (hüljatud 1984) Eagle'i maakonnas oli 41 659 inimest, 15 148 leibkonda ja 9013 perekonda. Rahvastiku tihedus oli 10 in/km². Elamuühikuid (housing units) oli 22 111 (keskmine tihedus 5/km²). Rassiline koosseis oli: valgeid 85,35% mustanahalisi 0,34% põlisameeriklasi 0,71% aasialasi 0,82% Vaikse ookeani saarte rassist 0,07% teistest rassidest 10,80% kahest või enamast rassist 1,90% Ladinaameeriklasi (sõltumata rassist) oli 23,24%. 15 148 leibkonna seas oli 32,70% neid, kus oli alla 18-aastasi lapsi 50,00% koos elavaid abielupaare 5,60% neid, kus oli ilma abikaasata naine 40,50% neid, mis ei olnud perekonnad. 20,90% kõigist leibkondadest koosnes üksikutest ja 1,90% leibkondadest oli mõni üksi elav vähemalt 65-aastane inimene. Leibkonnas oli keskmiselt 2,73 inimest ja perekonnas keskmiselt 3,17 inimest. Elanikud jagunesid ealiselt nii: 23,50% alla 18-aastasi, 11,40% 18–24-aastasi, 42,10% 25–44-aastasi, 20,00% 45–64-aastasi, 3,00% üle 65-aastasi. Ea mediaan oli 31 aastat. Iga 100 naissoost inimese kohta tuli 121,00 meessoost inimest. Iga 100 vähemalt 18-aastase naise kohta tuli 125,80 meest. Leibkonna aastasissetuleku mediaan oli 62 691 dollarit, perekonna sissetuleku mediaan 68 226 dollarit. Meeste sissetuleku mediaan oli 37 603 dollarit, naistel 30 579 dollarit. Sissetulek elaniku kohta oli 32 011 dollarit. 7,80% elanikkonnast ja 3,90% perekondadest elasid allpool vaesuspiiri. Kogu elanikkonnast elas allpool vaesuspiiri 6,80% alla 18-aastasi ja 7,60% üle 65-aastasi. White Riveri metsakaitseala Eagles Nest Wilderness Flat Tops Wilderness Holy Cross Wilderness Colorado jõgi Eagle'i jõgi 2020 United States Census, vaadatud 1.01.2022. Eagle'i maakonna koduleht (inglise keeles)
Feel the Steel

"Feel the Steel" on Ameerika Ühendriikide glam metal-bändi Steel Panther esimene tähtsam album. Lood "Fat Girl", "Stripper Girl" ja "Hell's On Fire" on taas-salvestatud nende 2003. aasta albumilt Hole Patrol. Album debüteeris 123. kohal ning jõudis 98. kohani Billboard 200 edetabelis ja jõudis 1. kohale Billboard'i parimate komöödiaalbumite edetabelis. Album ilmus Suurbritannias 8. juunil 2009, 6. oktoobril Põhja-Ameerikas ja 11. detsembril Austraalias. "Death to All But Metal" – 2:30 "Asian Hooker" (koos Corey Taylor'iga) – 4:02 "Community Property" – 3:39 "Eyes of a Panther" – 3:37 "Fat Girl (Thar She Blows)" – 4:38 "Eatin' Ain't Cheatin'" – 3:50 "Party All Day (Fuck All Night)" (koos Justin Hawkins'iga) – 3:03 "Turn Out the Lights" (koos M. Shadows'iga) – 4:24 "Stripper Girl" – 3:35 "The Shocker" – 4:10 "Girl from Oklahoma" – 3:57 "Hell's On Fire" (boonuslugu) – 3:02 Michael Starr – vokaal Satchel – kitarr Lexxi Foxxx – basskitarr Stix Zadinia – trummid
Balls Out

"Balls Out" on Ameerika Ühendriikide glam metal-bändi Steel Panther kolmas stuudioalbum. See ilmus 28. oktoobril 2011. 2011. aasta mais antud intervjuus ütles kitarrist Satchel, et nad hakkasid uut materjali salvestama 2010. aasta augustis ja 2011. aasta maiks oli kõik lood valmis. Albumi ilmumise kohta tuli ametlik teadaanne 19. juulil 2011 ja albumi pealkiri avalikustati 22. augustil. Albumi produtsent on Jay Ruston, kes tegi ka bändi albumi "Feel the Steel". 6. septembril teatati, et album ilmub 18. oktoobri asemel 31. oktoobril, kuigi see ilmus Euroopa iTunes'i poodi juba 28. oktoobril. Esimesed singlid albumilt olid "If You Really, Really Love Me" Ühendkuningriigis ja "17 Girls In A Row" Ameerika Ühendriikides. Albumil astuvad külalistena üles Dane Cook loos "In the Future" ning Chad Kroeger ja Nuno Bettencourt loos "It Won't Suck Itself". In the Future Supersonic Sex Machine Just Like Tiger Woods 17 Girls in a Row If You Really, Really Love Me It Won't Suck Itself Tomorrow Night Why Can't You Trust Me That's What Girls Are For Gold-Digging Whore I Like Drugs Critter Let Me Cum In Weenie Ride Do You Wanna Do Me (Jaapani boonuslugu) Handicapped Slut (Jaapani boonuslugu) Michael Starr – laul Satchel – kitarr Lexxi Foxxx – basskitarr Stix Zadinia – trummid Blabbermouth.net Blabbermouth.net NME iTunes
Howardsville

Howardsville on viie Ameerika Ühendriikide koha nimetus. Howardsville, asula Colorados Howardsville, asula Marylandis Howardsville, asula Michiganis Howardsville, asula New Jerseys Howardsville, asula Virginias
Boliivia vapp

Boliivia vapp on Boliivia riigivapp. Vapi keskel on ovaalne embleem, mille sinisel raamil on kümme kuldset tähte ja nimi "Bolivia". Embleem kujutab Potosí mäge, mille tagant tõuseb päike, ja alpakat palmipuu ja nisuvihu kõrval. Embleemi mõlemal küljel on kolm Boliivia lippu ja musketid. Embleemi kohal on kondor loorberiokste taustal.
Gary Fanelli

Gary Fanelli (sündinud 24. oktoobril 1950) on USA päritolu Ameerika Samoa pikamaajooksja. Gary Fanelli osales 1988. aasta suveolümpiamängudel maratonijooksus ja sai 51. koha ajaga 2:25.35, mis on siiani Ameerika Samoa rekord. Gary Fanelli on taimetoitlane. Ta elab alates 2006. aasta jaanuarist Philadelphias. Tutvustus IAAFi lehel Runner's World
Meenäiturlased

Meenäiturlased (Indicatoridae) on lindude sugukond rähniliste seltsis. Nad on levinud Vana Maailma troopilises vööndis, põhiliselt Aafrikas ja Lõuna-Aasias. Indicator – meenäitur Melichneutes Melignomon Prodotiscus
Serraia järv

Serraia järv (itaalia keeles Lago della Serraia) on liustikujärv Itaalias Trentino-Alto Adige maakonnas Trento provintsis Baselga di Pinès. Piné platool umbes 15 000 aastat tagasi tekkinud järve mõõtmed on 1250 m × 525 m, suurim sügavus 15 meetrit. 1987. aastast alates on järve põhjatipp biotoobina looduskaitse all.
Antermoia järv

Antermoia järv (itaalia keeles Lago d'Antermoia) on liustikujärv Kirde-Itaalias Trentino-Alto Adige maakonnas Trento provintsis Mazzinis. Dolomiitides Catinaccio mäemassiivis 2501 meetri kõrgusel merepinnast asuva järve pindala on 0,975 ha, suurim sügavus 5 meetrit. Valgla väiksuse tõttu kuivab järv suviti peaaegu kokku.
Sassano järv

Sassano järv (itaalia keeles Lago Sassano) on karstijärv Itaalias Apuulia maakonnas Bari provintsis Conversanos. Info järve kohta
Hvoinaja

Hvoinaja on alev Venemaal Novgorodi oblastis, Hvoinaja rajooni keskus. Asub Veliki Novgorodist 290 km idas Pesi jõe kaldal. Alevit läbib Sonkovo ja Peterburi vaheline raudtee. Asula tekkis 1918. aastal rajatava raudtee äärde ning sai ametliku staatuse 1927. aastal. 1935 nimetati töölisaleviks. Hvoinajas on puidutööstusettevõtted ning õlle- ja karastusjookide tehas. Alevis on kaks keskkooli, haigla ja laste tuberkuloosisanatoorium. http://admhvoinaya.ru
Boltoni Ülikool

Boltoni Ülikool on ülikool Inglismaal Boltonis. Ülikool on asutatud 1982. aastal kui Boltoni Kõrghariduse Instituut. Ülikooli staatuse sai ta aastal 2004. Ülikoolil on umbes 14 000 õppijat ja 700 töötajat.
Tartu Näitused

Tartu Näitused on 1991. aasta oktoobris asutatud Eesti aktsiaselts, mille tegevusaladeks on: messide ja näituste korraldamine messipinna rentimine messiinventari rentimine messibokside ehitamine ja kujundamine konverentside ja seminaride korraldamine toitlustamine "Arhiivikoopia". Originaali arhiivikoopia seisuga 27. november 2013. Vaadatud 24. märtsil 2013.{{netiviide}}: CS1 hooldus: arhiivikoopia kasutusel pealkirjana (link) Koduleht
Moana Carcasses Kalosil

Moana Carcasses Kalosil (sündinud 1959 Tahitil) on Vanuatu poliitik, kes oli 23. märtsist 2013 15. maini 2014 Vanuatu peaminister. Ta kuulub erakonda Roheline Konföderatsioon. Aastatel 2003–2004 oli ta välisminister ning seejärel muu hulgas rahandus- ja siseminister. 15. mail 2014 avaldas Vanuatu parlament talle häältega 35:11 umbusaldust. On oletatud, et üheks tema umbusaldamise põhjuseks oli tema Tahiti päritolu. Samuti on tema languse põhjuseks peetud rahulolematust tema investeeringukavadega immigratsiooni ja transpordi valdkonnas. Oktoobris 2015 mõisteti ta 4 aastaks vangi parlamendiliikmetele altkäemaksu andmise eest. Samas kohtuasjas mõisteti vanglakaristused ka 13 parlamendiliikmele, kes talt altkäemaksu vastu võtsid. Vanuatu elects new PM after Moana Carcasses Kalosil loses no-confidence vote Australia Network News, 15.05.2014. http://www.radionz.co.nz/international/pacific-news/286587/vanuatu-deputy-pm-and-13-mps-found-guilty-in-bribery-trial http://www.bbc.com/news/world-asia-34600561
Zarafšon

Zarafšon (tadžiki Зарафшон, usbeki Zarafshon) on jõgi Aasias Tadžikistanis ja Usbekistanis. Algab Turkestani ahelikult. Ülemjooksul on mägijõgi, voolab sügavas orus läände. Keskjooksul laskub tasandikule, voolates edasi läände. Alamjooksul pöördub edelasse. Kaob Amudarja paremkalda lähedal kõrbeliiva.
Rafaila vald

Rafaila on vald Rumeenia idaosas Vaslui maakonnas. Valla pindala on 27 km². Aastal 2007 elas Rafailas 1974 inimest. 2021 Romanian census Rafaila valla koduleht
Rafaila

Rafaila on küla Rumeenia idaosas Vaslui maakonnas Rafaila vallas.
Nero järv (täpsustus)

Nero järv võib olla Nero järv, järv Itaalias Bergamo provintsis; Nero järv, veehoidla Itaalias Bolzano provintsis; Nero järv, järv Itaalias Verbano-Cusio-Ossola provintsis; Nero järv, järv Itaalias Piacenza provintsis; Nero järv, järv Itaalias Pistoia provintsis; Nero järv, järv Šveitsis Ticino kantonis; Nero järv, järv Itaalias Vercelli provintsis; Nero järv, järv Itaalias Torino provintsis Val di Susas; Nero järv, järv Itaalias Torino provintsis Sauze d'Oulxis; Nero järv, järv Itaalias Torino provintsis Canaveses; Nero järv, järv Venemaal Jaroslavli oblastis; Nero järv, kujuteldav järv Harry Potteri raamatutes.
Keenia mägi

Keenia (inglise, suahiili Kenya, suahiili Kirinyaga) on vulkaan Aafrikas, Keenia kõrgeim mägi. Kõrgus 5199 meetrit.  Keenia mägi – pildid, videod ja helifailid Wikimedia Commonsis
Piatto järv

Piatto järv (itaalia keeles Lago Piatto) on liustikujärv Itaalias Toscana maakonnas Pistoia provintsis. Apenniinides 1823 meetri kõrgusel merepinnast asuva järve lähistel asuvad Alpe Tre Potenze mägi ja Nero järv. Järvest loodes asub Hannibali mäekuru, mis on saanud nime Kartaago väejuhi järgi, kes liikus II Puunia sõjas sealtkaudu Rooma peale.
Nero järv (Pistoia)

Nero järv (itaalia keeles Lago Nero 'must järv') on liustikujärv Itaalias Toscana maakonnas Pistoia provintsis. Apenniinides 1730 meetri kõrgusel merepinnast asuva järve pindala on 8 hektarit, suurim sügavus 2,5 meetrit. Piatto järve lähistel asuva veekogu naabruses asub Alpe Tre Potenze mägi.
Æbelø

Æbelø ('õunasaar') on Taanile kuuluv saar Kattegati väinas Funeni põhjaranniku lähedal. Saare pindala on 2,09 km². Saare ja Funeni vahel on neli väikesaart. Suvel elab saarel kaks inimest, talvel on saar asustamata. 1938–1943 kuulus Æbelø Kaj Dindlerile. Saart ühendab Æbeløholmiga 1,5-2 km pikkune liivast maasäär, mis on ajuti vee all. Saarel on tuletorn.
Antant

Antant (inglise keeles Triple Entente, prantsuse keeles Triple-Entente, vene keeles Антанта) oli 31. augustil 1907 sõlmitud liit Venemaa, Prantsusmaa ja Suurbritannia vahel. Kaks viimast olid omavahel liidu sõlminud juba 1904. aastal, Prantsusmaa Venemaaga aga aastal 1894. Antant moodustas algselt vastukaalu Saksamaa, Austria-Ungari ja Itaalia Kolmikliidule; 1915. aastal liitus ka Itaalia Antandiga, kes oli Esimeses maailmasõjas Keskriikide vastasjõud. 1917. aasta separaatrahu Saksamaaga ning Brest-Litovski rahuleping viisid Venemaa Antandist välja; Suurbritannia ja Prantsusmaa liidusuhe kestis 1940. aastani, mil Prantsusmaa alistus Saksamaale. Antant saavutas maailmasõjas suure võidu, kuid mõneti oli see Pyrrhose võit: Venemaal toimus 1917. aastal Veebruarirevolutsioon, millega kukutati Venemaa keiser, ja samal aastal Oktoobrirevolutsioon, millega loodi maailma esimene sotsialistlik riik. Itaalias tulid 1922. aastal võimule fašistid, kukutades senise demokraatliku riigikorra. Suurbritannia ja Prantsusmaa kandsid suuri kaotusi ja sattusid suurtesse võlgadesse, nii et kui enne maailmasõda peeti Briti Impeeriumi maailma võimsaimaks riigiks, siis pärast sõda muutusid maailma võimsaimaks juba Ameerika Ühendriigid. Siiski läks Antandi vastu sõdinud Keskriikidel keskeltläbi veel halvemini: nii Saksamaa kui Türgi kuulutati vabariigiks ja nad pidid maksma suuri reparatsioone, aga Austria-Ungari lagunes üldse ja lakkas täielikult olemast. Pärast maailmasõda tekkis Kesk-Euroopas ja Balkani poolsaarel hulk suhteliselt väikeseid riike. Need moodustasid omavahel Väikeseks Antandiks nimetatud liidu ja Balkani Antandiks nimetatud liidu, kuid nendel ei olnud maailma poliitikas suurt tähtsust. Antanti Ülemnõukogu Kolmikliit (1882)
Oskar Liigand

Oskar Liigand (15. oktoober 1911 Peterburi – 4. oktoober 1995 Tallinn) oli eesti näitleja. Ta lõpetas 1937. aastal Tallinnas Paul Sepa erateatristuudio. Aastatel 1936–1944 oli ta Eesti Draamateatri, 1944–1950 Vanemuise teatri ja 1950–1952 Ugala teatri näitleja. Aastatel 1952–1986 oli Eesti NSV Riikliku Nukuteatri näitleja. Ta on mänginud paljudes Eesti filmides, sealhulgas "Ühe küla mehed", "Jääminek", "Jäljed", "Põrgupõhja uus Vanapagan","Me olime 18-aastased", "Keskpäevane praam", "Valge laev", "Tuuline rand", "Ukuaru", "Surma hinda küsi surnutelt", "Kõrboja peremees", "Nipernaadi", "Mardipäev", "Lammas all paremas nurgas", "Saatana pisar" ja "Elutuba". Ta on maetud Tallinna Metsakalmistule. 1968 Eesti NSV teeneline kunstnik Oskar Liigand. Eesti Entsüklopeedia. Eesti filmi andmebaas. Oskar Liigand Kalmistute register HAUDI Rahvusarhiivi fotode andmebaas. Oskar Liigand, näitleja
Tiina Jaaksoo

Tiina Jaaksoo on mitme inimese nimi: Tiina Jaaksoo, eesti laulja (1931–2013) Tiina Jaaksoo, eesti muusikateadlane (1939–2016)
Tiina Jaaksoo (laulja)

Tiina Jaaksoo (aastani 1952 Eugenie Puks, aastatel 1952–1959 Tiina Kuusmaa; 25. august 1931 Leningrad – 7. märts 2013) oli eesti laulja (sopran) ja Estonia teatri solist. Ta õppis muusikat Tallinna Muusikakoolis (Linda Sauli ja Ann Olbrei klassis), lõpetades kooli aastal 1955; hiljem täiendas ta end Elsa Maasiku juures. Ta oli aastatel 1956–1960 Estonias koorilaulja ja aastatel 1960–1987 solist. Ta oli aastast 1961 Eesti Teatriliidu liige. 1981 Eesti NSV teeneline kunstnik Eesti muusika biograafiline leksikon. Eesti Entsüklopeediakirjastus. Tallinn 2008.
Kinnitusdetail

Kinnitusdetail või kinnitusvahend on detail konstruktsiooniosade (nt masinaosa) jäigaks kinnitamiseks või lahtivõetavalt ühendamiseks. Kinnitusdetailid on poldid (sealhulgas tikkpoldid), mutrid, kinnituskruvid, needid jms ning abidetailid: seibid ja lõhised. http://files.ene.test.finestmedia.ee/ENE%203.%20k%C3%B6ide.%20Hern%E2%80%93Kir%20%281971%29/NENE3_page_0602.jpg[alaline kõdulink] (vaadatud 25.03.2013) 1981. Tehnikaleksikon. Tallinn, Valgus. Lk 205
Hammaslatt

Hammaslatt on prisma- või silindrikujuline hammastatud varras, mille abil muudetakse hammasratta pöörlemist sirgliikumiseks ja vastupidi. Hammaslatt koos hammasrattaga moodustab hammasülekande. Hammaslatte kasutatakse tööpinkides, kraanades, laadurites jms seadmetes. 1981. Tehnikaleksikon. Tallinn, Valgus. Lk 132 Eesti kirjakeele seletussõnaraamat, 2009. [1] (vaadatud 25.03.2013)
Puhasruum

Puhasruum on tootmises ja teaduslikus uurimistöös kasutatav keskkond, kus on madal saasteainete tase. Saasteained võivad olla tolm, õhuga levivad mikroobid, aerosooliosakesed ja keemilised aurud. Täpsemalt on puhasruumis kindel saastetase, mida mõõdetakse osakeste arvuga kuupmeetri kohta. Tavaline linnaõhk sisaldab kuupmeetri kohta 35 000 000 osakest, mis on suuremad kui 0,5 µm. See vastab ISO 9 puhasruumi standardile. ISO 1 puhasruumis ei tohi olla ühtegi nii suurt osakest ja kuupmeetri kohta võib seal olla ainult 12 osakest, mis on väiksema diameetriga kui 0,3 µm. Puhasruumid võivad olla väga suured. Terved tuhandeid ruutmeetreid katvad tootmisrajatised võivad olla puhasruumid. Selliseid puhasruume kasutatakse pooljuhtide tootmises, biotehnoloogias, meditsiinis ja teistel õhusaaste suhtes tundlikel aladel. Puhasruumi siseneb õhk läbi filtri, mis püüab kinni kogu õhusaaste. Ruumis olevat õhku filtreeritakse pidevalt uuesti, et eemaldada ruumis tekkinud saasteained. Töötajad sisenevad ja väljuvad läbi õhuluku (mis mõnikord hõlmab suruõhuga pesemist) ja kannavad kaitsevahendeid, näiteks kapuutsi, näomaski, kindaid ja saapaid. Puhasruumis kasutatavad seadmed on kavandatud tekitama võimalikult vähe õhusaastet. Kasutatakse ainult spetsiaalseid moppe ja ämbreid. Puhasruumi mööbel tekitab minimaalselt osakesi ja peab olema lihtsalt puhastatav. Tihti ei kasutata seal looduslikust kiust materjale nagu paber, pliiats ja tekstiilid, vaid asendatakse need spetsiaalsete materjalidega. Puhasruumid ei ole steriilsed, kontrollitakse ainult õhus levivaid osakesi. Selleks kasutatakse osakeste loendureid. Osa puhasruume hoitakse positiivse rõhu all. See tagab, et lekete korral hakkab õhk kambrist väljuma, seega filtreerimata õhk sisse ei pääse. AMF. "Puhasruum" (PDF). Originaali (PDF) arhiivikoopia seisuga 25. märts 2018. Vaadatud 25. märtsil 2013. In NASA’s Sterile Areas, Plenty of Robust Bacteria New York Times, 9. October 2007 Eesti Standardikeskus: EVS-EN ISO 14644-1:2000. Töökeskkonna õhu kvaliteet. Puhasruumid ja nendega ühendatud kontrollitavad keskkonnad. Osa 1: Õhu puhtuse liigitus Medkoe – Puhtad ruumid